ಲವ್ ಮ್ಯಾರೇಜ್ ಫಿಕ್ಸ್ ಆಗಿದ್ರೂ ಬಾವನೊಂದಿಗೆ ಸೆಕ್ಸ್ – ಮಂಟಪದಲ್ಲೇ ವರನಿಂದ ವಿಡಿಯೋ ಪ್ಲೇ

-ಬೆಡ್‍ರೂಮಿನಲ್ಲಿ ಕ್ಯಾಮೆರಾ ಇರೋದನ್ನೇ ಮರೆತ ವಧು

ಬೀಜಿಂಗ್: ಪ್ರೀತಿಸಿದ ಹುಡುಗನ ಜೊತೆ ಮದುವೆ ನಿಶ್ಚಯವಾಗಿದ್ದರೂ ಸ್ವಂತ ಬಾವನೊಂದಿಗೆ ವಧು ಲೈಂಗಿಕ ಸಂಬಂಧ ಇಟ್ಟಕೊಂಡಿದ್ದಳು. ಇದನ್ನು ತಿಳಿದು ವರ ಮದುವೆಯ ಮಂಟಪದಲ್ಲಿಯೇ ಅವರಿಬ್ಬರ ಸೆಕ್ಸ್ ವಿಡಿಯೋವನ್ನು ಬಹಿರಂಗಪಡಿಸಿರುವ ಘಟನೆ ಚೀನಾದಲ್ಲಿ ನಡೆದಿದೆ.

ಚೀನಾದ ಫೂಜಿಯಾನ್ ಪ್ರದೇಶದಲ್ಲಿ ಈ ಘಟನೆ ನಡೆದಿದೆ. ಇದೀಗ ಈ ವಿಡಿಯೋ ಸೋಶಿಯಲ್ ಮೀಡಿಯಾದಲ್ಲಿ ವೈರಲ್ ಆಗುತ್ತಿದೆ. ವಧು ವೇದಿಕೆ ಮೇಲೆ ಬಂದು ನಿಲ್ಲುತ್ತಾಳೆ. ಅಷ್ಟರಲ್ಲಿ ಬಾವನೊಂದಿಗೆ ಸೆಕ್ಸ್ ಮಾಡಿರುವ ವಿಡಿಯೋವನ್ನು ವರ ಮಂಟಪದಲ್ಲಿಯೇ ಪ್ಲೇ ಮಾಡಿದ್ದಾನೆ. ಆಗ ವರ “ನನಗೆ ಗೊತ್ತಿಲ್ಲ ಎಂದು ಭಾವಿಸಿದ್ದೀಯಾ”ಎಂದು ಆಕ್ರೋಶದಿಂದ ಹೇಳಿದ್ದಾನೆ. ನಂತರ ವಧು ತನ್ನ ಕೈಯಲ್ಲಿದ್ದ ಹೂಗುಚ್ಛವನ್ನು ಎಸೆದಿರುವುದನ್ನು ವಿಡಿಯೋದಲ್ಲಿ ಕಾಣಬಹುದಾಗಿದೆ.

ವರ ಮತ್ತು ವಧು ಎರಡು ವರ್ಷಗಳಿಂದ ಪ್ರೀತಿ ಮಾಡುತ್ತಿದ್ದರು. ಕಳೆದ ಆರು ತಿಂಗಳು ಹಿಂದೆ ಇಬ್ಬರು ನಿಶ್ಚಿತಾರ್ಥ ಮಾಡಿಕೊಂಡಿದ್ದಾರೆ. ವರ ತಮ್ಮ ಭವಿಷ್ಯ ಚೆನ್ನಾಗಿರಲಿ ಎಂದು ಮನೆಯೊಂದನ್ನು ಕಟ್ಟಿಸಿದ್ದನು. ಅಲ್ಲದೇ ಭದ್ರತಾ ದೃಷ್ಟಿಯಿಂದ ಸಿಸಿ ಕ್ಯಾಮೆರಾವನ್ನು ಕೂಡ ಫಿಕ್ಸ್ ಮಾಡಿಸಿದ್ದನು.

ಇತ್ತ ವಧು ತನ್ನ ಗರ್ಭಿಣಿ ಸಹೋದರಿಯ ಪತಿಯೊಂದಿಗೆ ಸಂಬಂಧ ಹೊಂದಿದ್ದಳು. ಸಹೋದರಿ ಮನೆಯಲ್ಲಿ ಇಲ್ಲದಿದ್ದಾಗ ಮನೆಗೆ ಹೋಗಿ ಬಾವನೊಂದಿಗೆ ಸೆಕ್ಸ್ ಹೊಂದುತ್ತಿದ್ದಳು. ಆದರೆ ಒಂದು ದಿನ ತನ್ನ ಪ್ರಿಯತಮ ಕಟ್ಟಿಸಿದ್ದ ಮನೆಗೆ ಕರೆದುಕೊಂಡು ಬಂದು ಬಾವನೊಂದಿಗೆ ಲೈಂಗಿಕ ಸಂಬಂಧ ಹೊಂದಿದ್ದಾಳೆ. ಇದು ಸಿಸಿ ಕ್ಯಾಮೆರಾದಲ್ಲಿ ರೆಕಾರ್ಡ್ ಆಗಿದೆ.

ವಿಡಿಯೋ ನೋಡಿದ ವರ ತಾಳ್ಮೆ ಕಳೆದುಕೊಳ್ಳದೇ ಸುಮ್ಮನಿದ್ದ. ಆದರೆ ಮದುವೆಯ ಮಂಟಪದಲ್ಲಿಯೇ ಆ ವಿಡಿಯೋ ರಿಲೀಸ್ ಮಾಡಿ ವಧು ಮತ್ತು ಬಾವನ ಸಂಬಂಧವನ್ನು ಬಹಿರಂಗಪಡಿಸಿದ್ದಾನೆ. ಇದನ್ನು ನೋಡಿದ ಸಂಬಂಧಿಕರು ಶಾಕ್ ಆಗಿದ್ದಾರೆ. ಕೊನೆಗ ವರ ಮದುವೆ ಕ್ಯಾನ್ಸಲ್ ಮಾಡಿ ಅಲ್ಲಿಂದ ಹೋಗಿದ್ದಾನೆ.